مع اقتراب موعد التصويت اولا على رؤساء الجهة الاثنين المقبل بعدها رؤساء المجالس البلدية والقروية ومجالس العمالات كثر الحديث عن المبالغ الخيالية التي اصبح يساويها صوت بعض المرشحين. بعض المرشحين للجهات من المعروفين في تاريخ الفساد الانتخابي منح فيلات ومبالغ مالية تجاوزت 300 مليون فقط لجلب مرشحين قد يكون تصويتهم حاسما لنيله جهة من الجهات 12. المشكلة من هذا المال غير القانوني انهم غير قادرين على ضبط اصحابه “حنا عندنا شهادات ولكن راه الناس كتخاف. كاين اللي باغي يعطي فيلا وكاين اللي باغي يعطي 100 وكاين اللي وصلنا ل300 مليون” يشرح قيادي لحزب كبير في المغرب ل”كود”. ماشي غير لفلوس اللي كاينة. مرشحون للجهات ولرئاسة المجلس البلدي مشاو بعيد باش ما يتشاوش ديولهم “من نهار اعلان النتائج وحنا مجموعين فاوطيل. كان هذا هو الاتفاق من الاعلان على النتائج الى يوم التصويت. نبقاو فلوطيل ويحيدو التلفونات وما يتكلمو الا مع العائلة” يشرح مستشار ل”كود”. هذا المستشار اكد ل”كود” ان لا احد فرض عليه هذا الامر٬ والسبب ان الاغلبية مضمونة عند حزبه لكن في جماعات وجهات لم يحصل مرشحون لرئاستها على الاغلبية لا احد يغامر بترك مرشحيه يتجولون “كاينة اغراءات كبيرة والمجلس الدستوري ما عاونش الاحزاب كون حسم فهاد القضية ما غاديش يبقى هاد المشكل” يضيف مصدر “كود”. المجلس الدستوري كان افتى بعدم فقدان المنتخبين لمقاعدهم عندما تطردهم الاحزاب لان تلك الاصوات منحها لهم الشعب. هذا الاجتهاد شجع على الجشع والبيع والشرا. “هاد الشي مزيان لو ان الاحزاب مرشحة ناس دياولها كيف ما كدير العدالة والتنمية ولكن كلشي كيقلب على باش يعمر وكيتقولبو” يرد مصدر “كود”. نتيجة هاد البيع والشرا غادية تبدا تبان من الاثنين المقبل. نشوفو واش النتائج عكست تصويت المواطنين ام ان كبار الناخبين باعو وشراو كيف بغاو. المشكلة هو ان طريقة الاقتراع خاصها تتبدل. لو ان سكان الجهات والمدن الكبرى كانوا يعرفون مسبقا مرشحهم ويصوتون عليه مباشرة ما كانش لملايين كتفرث بهاد الشكل 
فضائح تشكيل الجهات والمجالس البلدية. اصوات بلغت 300 مليون وفيلات ومرشحون “يحتجزون مستشارين” منذ اعلان نتيجة الاقتراع الى يوم التصويت